Bloavezh kentañ ar Pro Tour eo. Erru prantad ar bilañs evit kampionad redadegoù meur ar marchouarniezh. E-lech Kib ar bed ar rederien war varch-houarn e oa bet lakaet gant pennoù-bras Unvaniezh ar Marchouarniezh Etrebroadel. Petra zo kaoz ? Gounit ar gib a oa  tu dober dre gemer perzh er redadegoù klasel hepken da lavaret eo ar redadegoù un devezh-pad. Talvoudegezh ebet dan hini a yafe ar maout gantañ e unan eus hentadoù an dro Frañs da skouer. Direizh a-walch e oa evit gouzout piv a vefe reder ar bloavezh. Gant ar Pro Tour e talvez kement an daou seurt redadegoù. Rak se neus den na glemm goude titl Di Luca rak hemañ en deus gounezet kement a boentoù er redadegoù un devezh-pad hag er re dre hentadoù. Un eil splet a zo dar Pro Tour. Paz eo degemeret ur  skipailh da vont ganti e penn-kentañ ar bloavezh eo ret dezhañ mont da gement redadeg a zo. Dre ma ya 27 redadeg dober ar Pro Tour eo ret dar chluboù kinnig o chañs dar re yaouank, mod all e vefe skuizh pennoù-bras ar skipailhoù. Er mod-se eo aet ar maout gant ar breizhad Mevel (e-pad ar Giro). Liv fall zo war ar Pro Tour koulskoude. Neo ket pouezus a-walch evit desachañ rederien bennañ ar sport. Amstrong, Ulrich pe Basso ne oa nemet un dra war o spered : bezañ trech war an dro Frañs, ar peurrest avat…Se  zo kaoz nint ket bet gwelet a-hed ar Pro-Tour hag ar renkadur-mañ da vezañ gwanaet war an dro…Pegeit e pado ar Pro Tour enta pa chwit war e bal pennañ : ar rederien wellañ o vont gant ar redadegoù pouezusañ ?